Kobe Bryant

Si Kobe Bean Bryant (; Agosto 23, 1978 – Enero 26, 2020) sarong Amerikanong propesyonal na basketbolista. Bilang shooting guard, si Bryant kinawat an enterong 20-season kan saiyang karera sa National Basketball Association (NBA) na kaapil sa team Los Angeles Lakers. Siya naglaog sa NBA direktang high school asin ginana an limang kampeonatong NBA. Si Bryant nagin 18-beses na All-Star, 15-beses na myembro kan All-NBA Team, 12-beses na myembro kan All-Defensive Team, asin iyo an binansagan na NBA Most Valuable Player (MVP) kan taon 2008, Siya an nangengenot na gayo sa pataasan sa iskor susog sa rekord kan NBA durante kan duwang season, asin ika-apat sa all-time regular season scoring na lista asin siring man ika-apat sa ranggo sa  all-time postseason scoring na listahan. Si Bryant iyo an pinakaenot na guard sa historya nin NBA na nagkawat sikyera dai nagbaba sa 20 season. Susog sa Forbes, si Bryant may net worth na tinatantya naabot sa $350 million sa taon na 2016.

Mga enot na panahon

Si Bryant aki kan dating parakawat sa  NBA na si Joe Bryant. Siya nagklase sa Lower Merion High School kan Pennsylvania, kun saen siya binisto na iyo na an pinakamahusay na parakawat basketbol sa bilog na nasyon. Pagkagraduar, siya tolos nag'apil asin naglaog sa 1996 NBA draft asin napili sa Charlotte Hornets na may ranggong ika-13, dangan siya ipinasa sa Lakers. Bilang rookie, si Bryant nakua an reputasyon komo halangkaw maglumpat asin paborito kan mga taga-hanga na iyo an makakasikwit sa  1997 Slam Dunk Contest, asin siya natawan titulo bilang All-Star kan siya nakaabot na sa ika-2ng season. Maski may dingkilan sa ibahan ni Kobe asin Shaq, si Bryant asin si Shaquille O'Neal nadara an Lakers sa tolong sunod-sunod na kampeonatong NBA, poon 2000 sundo 2002.

Pagkagadan

Si Bryant, kaiba an walo pang pasahero na kun saen yaon an 13-anyos niyang aking babae si Gianna, nagadan kan an linulunadan nindang helicopter nagbagsak sa gilid kan pamitisan kan bukid Calabasas, mga 30 milyang rayo sa sentro kan Los Angeles. Sinasabing nasakitan mag'maniobra an piloto huli sa mahibog na alopoop asin nawaran direksyon. An pagbagsak kan helicopter nagkawsa padagos nin karaba sa palibot kan nabagsakan.
 
An pag'iriba ninda Bryant kuta pasiring sa karawat basketbol duman sa Bryant's Mamba Academy sa Thousand Oaks.

Toltolan 

 Mga propesyonal na parakawat basketbol na Amerikano